‘હૉલિડે’ને લૉજિકનાં ચશ્માંમાંથી જોઈએ તો આખો ડાયનોસૉર પસાર થઈ જાય એટલાં મોટાં છીંડાં એમાં દેખાય છે. જેમ કે એક આર્મીમૅન હોવા છતાં તેના વાળ વારંવાર લટો સરખી કરવી પડે એટલા લાંબા છે શા માટે છે? સરેઆમ બૉમ્બ-વિસ્ફોટ કરનારો આતંકવાદી ગાયબ થઈ જાય અને છેક સુધી કોઈને ગંધ સુધ્ધાં ન આવે? એકસાથે ૧૨-૧૨ સિરિયલ બ્લાસ્ટ્સનું પગેરું મળે પણ એનો છેડો ક્યારેય હીરો સુધી ન પહોંચે? એટલું જ નહીં, ખૂનખાર આતંકવાદી સાથે ખુદ ડિફેન્સનો જ એક ઉચ્ચ અધિકારી ભળેલો હોય? વળી, અક્ષય એક ખુફિયા સુરક્ષા સંગઠનનો સભ્ય હોય, પણ એનો કોઈ બૉસ ન હોય? (ખુદ જેમ્સ બૉન્ડને પણ પોતાના બૉસ ‘પ્’ને જવાબ આપવો પડે છે.) આગળ કહ્યું એમ આ ફિલ્મ લૉજિક માટે નહીં, ડિરેક્ટરના મૅજિક માટે જોવાની છે.